OpenLLM-France/wikimedia huggingface dataset:
# Joakim Fraile

Joakim Jose Fraile Mariñelarena (Garinoain, 1930eko ekainaren 2a - Gasteiz, 1998ko abenduaren 11) nafar margolaria izan zen. 1953an hasi zuen bere lana, figuraziotik aldendu gabe, nahiz eta hurrengo hamarraldian abstrakziora jo, interes nagusia espresionismo abstraktuan eta informalismoan jarrita. Gasteizen sortu zen Equipo 63 taldeko kide izan zen, eta talde hari lotuta egon zen 1966an Orain Euskal Eskola Mugimendua sortu zen arte. Schommer, Mieg eta Ortiz de Elgearekin batera, Orain taldeak 1966an Donostian eta Gasteizen egin zituen bi erakusketatan parte hartu zuen, eta haren Manifestua ere sinatu zuen. Taldea desegin ondoren (1968), hurrengo hamarraldian pop-art joeraren alorrean ere egin zuen saiorik. 1980-1994 bitartean, ordea, espresionismo abstraktura itzuli zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260397
# Joakin Aldabe

Joakin Aldabe Joanikotena, izengoitiz Mokozorrotz (Bera, Nafarroa, 1893ko otsailaren 9a - Orio, Gipuzkoa, 1971ko uztailaren 6a), euskal idazle eta olerkigilea zen.

## Lanak

Olerki ugari eman zuen argitara aldizkarietan: Gernika, Euzko-gogoa, Karmel, Zeruko Argia eta abarretan.

## Kanpo estekak

* Joakin Aldabe, Literaturaren Zubitegian.
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260398
# Joakin Berasategi

Joakin Berasategi Mendizabal (Olaberria, Gipuzkoa, 1939 – Donostia, Gipuzkoa, 2012ko martxoaren 31) argitaratzailea, Sendoa argilatxearen sortzailea eta bertsolaritzaren bultzatzailea izan zen.
Joakin Berasategi beti itzalean egon den kulturgile garrantzitsua izan da, batez ere gerraondoko urteetan. Batxilergoa Madrilgo El Escorialen egin zituen eta bertako eskolanian abestu zuen. Ondoren irakasle ikasketak egin zituen baina berehala argitaletxeen munduan sartu zen. Bertsozale amorratua eta 1980an Sendoa argitaletxearen sortzailea, Oiartzunen, haren bitartez Antonio Zavalari erabateko laguntza eman zion "Auspoa" proiektua aurrera eramateko. "Auspoa" 1961an sortu zen eta bertan bertsolaritzaren izen nagusien lanak jaso ziren. Urteak aurrera joan ahala Biblioteca de Narrativa Popular zelakoa bultzatu zuen; proiektu honek Auspoarekin lotura zuzena zuen baina Espainiako nekazaritza inguruko sortzaileei eskainita. Auspoaren beste argitalpen ezagunak Sabino Arana, Jose Antonio Agirre eta Jesus Maria Leizaolaren idazlan guztiena izan zen. 1984an Euskal Editoreen Elkartearen sorreran parte hartu zuen. 2008an Sendoa itxi eta jubilatu egin zen. 2009an Durangoko Azokan omenaldi xume bat eskaini zioten.
Mila Asurabarrenarekin ezkondua, hiru sema-alabak zituen.
Ideologikoki tradizionala, hala ere oso gizon irekia zen. Gerraondoko giro kulturalean buru-belarri ibili zen, besteak beste, Jorge Oteiza, Manuel Lasarte, Txomin Garmendia, Jose Mari Iriondo, Pello Esnal eta beste askoren laguna izan zen. Hil baino lehen (2004an) Auspoaren liburutegi osoa Urepeleko Xalbadorren adiskideei eskaini zien.

## Bibliografia

* Felix Maraña: "Joaquin Berasategui, valedor de la cultura popular". Bilbo: Bilbao aldizkariaren Pergola gehigarria, 229.zk. 2012 ekaina. 14.or.
* Jose Luis Padrón: "Hotzikara sendoa". Bilbo: Bilbao aldizkariaren Pergola gehigarria, 228.zk., 2012ko maiatza. 2.or.

## Kanpo estekak

* Argia aldizkarian 1995an argitaratutako elkarrizketa.
* Euskal Editoreen Elkarteak Berasategi hil eta gero kaleratutako oharra.
* Joakin Berasategi hil da
* Datuak: Q3179537
# Joad

Joad edo Jehoiada (hebreeraz: יהוידע; K.a. IX. mendea) apaiz judua izan zen. Josabet emaztearekin batera salbatu zuen Joas Ataliak errege-familian egiteko agindu zuen sakailatik. Isilpean hezi zuen Joas eta errege izendatu zuen adin nagusira iritsi zeneko. Atalia hilarazteko agindua eman zuen Joasek, Joaden aholkuei jarraiki.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-4-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2194240
* Multimedia: Jehoiada / Q2194240
# Joakim Fiorekoa

Joakim Fiorekoa (italieraz: Gioacchino da Fiore; Celico, Calabria, c. 1135 - Fiore, Calabria, 1202ko martxoaren 30a) italiar idazle eta teologoa izan zen. Margarita Iruñekoaren aholkularia izan zen. Fraide zistertarra zen eta Fioreko San Giovanni ordena sortu zuen. Hiru aro bereizi zituen historian, bere Liber Concordiae Novi et Veteris Testamenti (Itun Zaharraren eta Berriaren arteko harmoniaren liburua) obran: Aitaren Aroa (legearen, materiaren eta Itun Zaharraren aroa), Semearen Aroa (fedearen, elizaren eta dotrinaren aroa) eta Izpirituaren Aroa (etorkizun dagoen aroa; Elizak gidatuko luke ebanjelioko pobretasunera bihurturiko mundua). Bere obrarekin eragozpenak izan zituen arren (1215ean eta 1256an debekatu zioten liburua), Joakim Fiorekoaren ideiak zabaldu ziren Italian eta Alemanian XII. mende erdialdetik aurrera, eta eragin berezia izan zuten frantziskotarren artean (fraticelli fraideak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-3-23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q199991
* Multimedia: Joachim of Fiore / Q199991
# Joakin Arrospide

Jose Joakin Manuel Eloy Arrospide Etxeberría (Tolosa, Gipuzkoa, 1862ko ekainaren 25 – Montevideo, Uruguai, 1928ko apirilaren 18) apaiza, familia karlista baten semea zen. Gerra galdu ondoren 1876an familiak Uruguaira ihes egin zuen.

## Biografia

1883an, Inocencio Maria Yeregi Montevideoko apezpikuaren eraginez, Erromara joan zen eliza-ikasketak egiteko; han Gregoriotar Pontifize-Unibertsitatean ikasi zuen. 1890ean apaiztu egin zen. Apaiza bezala Uruguaiko Pando herrira bidali zuten eta 1898an Duraznoko San Pedro elizaren parrokoa izendatu zuten. Duraznon hogeita bost urte aritu zen, instituzio desberdinen sorrerari eta indartzeari ekiten, besteak beste, San Luis Gonzaga zentroa, Círculo Católico de Obreros, Duraznoko banketxea... Baita ere San Pedro elizaren eraikuntzaren bigarren garai bideratu zuen. 1923ko otsailean Meloko apezpikua izendatu zuten. Montevideon hil zen, 1928an. Haren gorpuzkinak Duraznora eraman zituzten eta 1935tik bertako San Pedro elizan daude jasota.

## Erreferentziak

* ↑ Oscar Padrón, 93-94 or.

## Bibliografia

* Oscar Padrón Favre: Españoles en Durazno. Uruguai, 1993.
* Datuak: Q5940752
# Joakin Balentzia

Joakin Balentzia Tirapu (Iruñea, Nafarroa, 1947 - ) euskal idazlea da. Iruñeko Korrok izeneko literatura aldizkarian idazten hasi zen.

## Lanak
### Narrazioa

* Heriotzaren ipurdia (1988, Pamiela)

### Poesia

* Espaloian dago munduaren xilkoa (1989, Susa)
* Amaigabeko zikloa (1995, Kutxa)
* Egunkari ezkutua (2002, Hatsa Elkartea)
* Egunetako aparra (2009)
* Eta engaina dezagun denbora (2010)

## Kanpo loturak

* Joakin Balentzia literaturaren zubitegian
* 'Egunetako aparra' liburua PDF formatuan
* 'Eta engaina dezagun denbora' liburua PDF formatuan
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260400
# Joakim

    Artikulu hau Kristoren aitonari buruzkoa da; Judako erregeari gaitzat duena beste hau da: «Joakim (Judeako errege)»
Joakim (hebreeraz: יְהוֹיָקִים‎, Yəhôyāqîm; antzinako grezieraz: Ἰωακείμ, Iōākeím) Santa Anaren senarra eta Maria, Kristoren amaren aita izan zen, ebanjelio apokrifoen eta tradizio kristauaren arabera. Ez dago bere bizitzari buruzko berririk. Jaieguna, abuztuaren 16a.
Bibliak ez ditu Joakim eta Ana aipatzen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-03-23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia: 66. araua: Santutegiko izen ohikoenak.
* ↑ Ronald Brownrigg; Canon Brownrigg. (2001). Who's Who in the New Testament. , T-62 or. ISBN 0-415-26036-1..

## Kanpo estekak

* Datuak: Q314700
* Multimedia: Saint Joachim / Q314700
# Kalkas

Greziar mitologian, Kalkas (antzinako grezieraz: Κάλχας) azti handia izan zen, Troiako Gerraren augurea, Megara edo Mizenaskoa zen. Testorren semea izan zen, beraz, Apolo jainkoa bere aitona izan zen.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak
* ↑ Homero. Iliada, I. lib.

## Kanpo estekak

* Datuak: Q725527
* Multimedia: Calchas / Q725527
# Kalkhorst

Kalkhorst Alemaniako udalerri bat da, Mecklenburg-Aurrepomerania estatuan. Azken zentsuaren arabera 1.836 biztanle zituen, 52 kilometro koadroko azaleran..

## Kanpo estekak

* Datuak: Q566703
* Multimedia: Kalkhorst / Q566703
# Kalkaska konderria (Michigan)

Kalkaska konderria (ingelesez: Kalkaska County) Michiganko konderri bat da, Ameriketako Estatu Batuetan. Hiriburua Kalkaska da. 2010eko zentsuaren arabera 17.153 biztanle zituen, Kalkaska kilometro koadroko azaleran.

## Geografia

Kalkaska konderriak 1.478,12 kilometro koadro ditu. Horietatik 28,08 ura dira. Beste 1.450,04 lurra dira. Biztanleria dentsitatea 11,6 da.

## Demografia

2010eko zentsoan bizi ziren 17.153 pertsonetatik 16.670 txuriak edo hispanoak dira. Horietatik hispano edo latino kategorian 214 dira. 50 beltzak edo afroamerikarrak. 144 amerikar natiboak ziren eta 1 Hawaii edo Pazifikoko irletako natiboak. 41 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 245 pertsonek kokatzen zuten.

### Biztanleria piramidea
## Kanpo estekak

* Datuak: Q502719
* Multimedia: Kalkaska County, Michigan / Q502719
# Kalkiaisjärvi

Kalkiaisjärvi aintzira Finlandiako Kemijärvi udalerrian dagoen aintzira bat da, Kemijärvi eta Outijärvi aintziretatik eta Kemijoki ibaietik hurbil. Kemijärvi aintziren bihotzetik ateratzen diren aintzira txikitxoetako bat dugu hau, bizilagun dituen aintzirekin batera. Arrainen oparotasunagatik eta ur gardenengatik da ezaguna; izan ere, arrantzaren paradisua da eta hala nola, izokin eta perka antzeko arrain-mota ugari aurkitu daiteke bertan.
Inguruko landaredia basoen Lappi lurraldean aurkitzen diren landare ohikoak da; hala nola, azaleak, azeri-mahatsak eta urki zilarkarak.
Faunari dagokionez, igarabak edo urtxakurrak dira nagusi bertako uretan eta lehen aipaturiko izokin eta perka antzeko arrainez elikatzen dira. Altzeak, elur-oreinak eta hartz arreak dira inguruetan agertu daitezkeen ugaztun handi eta esanguratsuenak. Hegaztiei dagokienez, eskinoso abeslariak eta zapelatzak dira nagusi.
Aintzirak bi uharte ñimiño baino ez ditu, aintzira izoztua gelditzen denean mendixkatxoak diruditenak. Urak Kemijoki ibaitik iritsi eta Kemijoki ibaiaren bitartez Kemijärvi aintziraraino iristen dira.
Oinas, Varrio eta Ylikylä herrixkek osatzen duten hirukiaren erdian dago.

## Ikus, gainera

| Kemijärvi Kemijärvi aintzira | Kemijoki ibaia Oinas herrixka | Outijärvi aintzira Tapionniemi herrixka | Varrio herrixka Ylikylä herrixka |

## Erreferentziak

* ↑ Pyhä-Luoston kansallispuisto

## Kanpo estekak

* Datuak: Q12261217
# Kalkarinar arteka

Kalkarinar arteka burmuinaren kanpo burmuin-azalean dauden arteka ugarietako bat da, burmuin-hemisferio bakoitzaren barne aurpegiko atzealdeko zatian dagoena, ibilbide horizontal bat jarraituz, parietookzipital artekarekin bat egin arte (burmuin-hemisferioaren barnealdeko aurpegitik).
Arteka honek calcar avis edo Moran ezproi izeneko bentrikulu bat eratzen du.

## Kanpo estekak

* Datuak: Q1970226
* Multimedia: Calcarine sulcus / Q1970226
# Kalkaska (Michigan)

Kalkaska Michigango herri bat da. Kalkaska konderrian kokatua dago. 2010ean 2.020 biztanle zituen, 8,07 kilometro koadrotan banatuta.

## Ikus, gainera

* Kalkaska konderria

## Kanpo estekak

* Datuak: Q1872475
# Kalkarenita

| Kalkarenita | Kalkarenita | Kalkarenita | Mineral infotaula irakurtzeko era |
| Arroka sedimentarioa ||||
| Mineral garrantzitsuak | Kaltzio karbonatoa | Kaltzio karbonatoa |
Kalkarenita kareharri mota bat da, bere %50a, gutxienez, hare tamainako (0,0625etik 2mmko diametrora) karbonato alez osatua. Hare tamainako garau horiek koral, maskor, ooide, intraklasto, pellet edo kareharri zein dolomita zaharragoen zatiak izan daitezke. Kalkarenita, itxuraz, hareharri baten antzekoa da, baina karbonatoz osatua.
Kalkarenitak itsaso zein itsasoz kanpoko hainbat ingurunetan sor daitezke. Kostako hare dunatan ere sor daitezke, hondartza zein itsaso barretan, turbiditatan edo beste deposito batzuetan.

## Kanpo estekak

* Datuak: Q2286246
* Multimedia: Calcarenite / Q2286246
# Kalkis

    Artikulu hau Greziako hiriari buruzkoa da; Siriako antzinako hiria gaitzat duena beste hau da: «Kalkis (Siria)»
Kalkis (grezieraz: Χαλκίδα, xalˈciða ahoskatua, antzinako grezieraz/katarevusaz: Χαλκίς), Greziako Eubea uharteko hiri nagusia eta udalerria da, Euripo itsasartean dagoena. Antzinako polis, Erdi Aroaren amaieran, Negroponte ("zubi beltza"; grezieraz: Νεγροπόντε) izena izan zuen.

## Biztanleria

| Urtea | Hiria | Udalerria |
| 1981 | 44.847 | - |
| 1991 | 51.646 | - |
| 2001 | 53.584 | - |
| 2011 | 59.125 | 102.223 |

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* Datuak: Q200133
* Multimedia: Chalkida / Q200133
# Kankakee konderria (Illinois)

Kankakee konderria (ingelesez: Kankakee County) Illinoisko konderri bat da, Ameriketako Estatu Batuetan. Hiriburua Kankakee da. 2010eko zentsuaren arabera 113.449 biztanle zituen, Kankakee kilometro koadroko azaleran.

## Geografia

Kankakee konderriak 1.764,72 kilometro koadro ditu. Horietatik 12,45 ura dira. Beste 1.752,27 lurra dira. Biztanleria dentsitatea 64,29 da.

## Demografia

2010eko zentsoan bizi ziren 113.449 pertsonetatik 93.385 txuriak edo hispanoak dira. Horietatik hispano edo latino kategorian 10.167 dira. 16.998 beltzak edo afroamerikarrak. 187 amerikar natiboak ziren eta 32 Hawaii edo Pazifikoko irletako natiboak. 1.030 asiarrak ziren. Bestelako arraza bat kategorian 103 biztanle daude. Bukatzeko euren burua arraza bat baino gehiagotan 1.714 pertsonek kokatzen zuten.

### Biztanleria piramidea
## Kanpo estekak

* Datuak: Q494485
* Multimedia: Kankakee County, Illinois / Q494485
# Kanin (penintsula)

Kanin (errusieraz: Канин полуостров) Errusiako Arkhangelskeko oblasteko Nenetsia Okrugeko penintsula handi bat da. Errusiaren europar zatiaren ipar-mendebaldean kokatua dago, gutxi gorabehera 67° eta 69° bitarteko ipar latitudean eta 43-47° eki longitudean.
Hegoaldean Menzengo badiak inguratzen du, mendebaldean Itsaso Zuriak eta iparraldean eta ekialdean Barents itsasoak. Bere hedadura 10.500 kilometro karratukoa da eta iparraldetik hegoaldera duen luzera 300 kilometrokoa da. Bertako landaretza, nagusiki, Artikoko tundrako tipikoak diren goroldio eta likenez osatua dago.

## Klima

Datu klimatikoak (Kanin Nos lurmuturra) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 4.0 | 2.9 | 2.4 | 9.0 | 19.7 | 26.3 | 30.5 | 28.1 | 20.4 | 12.2 | 10.5 | 8.2 | 30.5 |
| Batez besteko tenperatura maximoa (°C) | -6.0 | -6.8 | -5.0 | -2.4 | 1.6 | 7.7 | 12.0 | 10.6 | 7.9 | 3.6 | -0.5 | -3.5 | 1.6 |
| Batez besteko tenperatura (ºC) | -8.2 | -9.5 | -8.2 | -4.7 | -0.7 | 4.5 | 8.6 | 8.6 | 5.9 | 1.8 | -1.9 | -5.2 | -0.8 |
| Batez besteko tenperatura minimoa (°C) | -10.7 | -11.4 | -9.2 | -6.4 | -1.9 | 2.8 | 6.8 | 6.8 | 4.7 | 0.8 | -3.9 | -7.6 | -2.4 |
| Erregistraturiko tenperatura minimoa (°C) | -31.7 | -33.1 | -29.6 | -30.6 | -16.7 | -6.5 | -1.9 | -0.7 | -3.1 | -13.4 | -22.4 | -30.0 | -33.1 |
| Pilatutako prezipitazioa (mm) | 40.8 | 29.5 | 27.3 | 21.3 | 21.3 | 29.4 | 35.8 | 47.5 | 45.5 | 55.0 | 45.5 | 41.9 | 440.8 |
| Prezipitazio egunak (≥ 1.0 mm) | 11.1 | 9.0 | 8.6 | 7.3 | 6.5 | 7.2 | 6.2 | 10.0 | 11.3 | 15.4 | 13.5 | 14.2 | 120.3 |
| Elur egunak (≥ 1 mm) | 22 | 21 | 21 | 17 | 13 | 5 | 0.4 | 0.3 | 2 | 15 | 21 | 24 | 162 |
| Eguzki orduak | 3.1 | 19.8 | 80.6 | 153.0 | 170.5 | 201.0 | 229.4 | 130.2 | 84.0 | 37.2 | 6.0 | 0.0 | 1114.8 |
| Hezetasuna (%) | 87 | 88 | 88 | 86 | 86 | 86 | 88 | 89 | 88 | 85 | 86 | 87 | 87 |
| Iturria (1): Weatherbase ||||||||||||||
| Iturria (2): Hong Kong Observatory ||||||||||||||

## Erreferentziak

* ↑ Euskaltzaindia. Europako toponimia fisikoa. .
* ↑ Weatherbase. Historical Weather for Kanin Nos, Russia. .
* ↑ Hong Kong Observatory. Climatological Information for Cape Kanin Nos, Russia. .

## Kanpo estekak

* Datuak: Q819967
* Multimedia: Kanin Peninsula / Q819967
# Kanji Okunuki

Kanji Okunuki (japonieraz: 奥抜 侃志, 1999ko abuztuaren 11 - ) Japoniako futbolaria da.
Hainbat futbol taldetan jokatu du, esaterako Omiya Ardija.

## Kanpo estekak

* (Japonieraz) J.League Data Site
* Datuak: Q47582131
* Multimedia: Kanji Okunuki / Q47582131
# Kanjobal hizkuntzak

Kanjobal edo q'anjob'al hizkuntzak maia hizkuntzen familia bat da. Hizkuntza hauek guztiak Guatemalan gordetzen dira. Familia honen barruan bost hizkuntza bereizten dira kanjobal berarekin batera: chuj, akateko, jakalteko eta tojolabal. Espezialisten arabera kanjobal hizkuntzak oso kontserbadoreak dira.
Kanjobal hizkuntza Guatemalako Huehuetenango Departamentuan hitz egiten da. 77.000 hiztun ditu. Migrazioen ondorioz Ameriketako Estatu Batuetan badira kanjobalen hiztunak.
Kanjobal edo q'anjob'al hizkuntzak maia hizkuntzen familia bat da. Hizkuntza hauek guztiak Guatemalan gordetzen dira. Familia honen barruan bost hizkuntza bereizten dira kanjobal berarekin batera: chuj, akateko, jakalteko eta tojolabal. Espezialisten arabera kanjobal hizkuntzak oso kontserbadoreak dira.
Kanjobal hizkuntza Guatemalako Huehuetenango Departamentuan hitz egiten da. 77.000 hiztun ditu.

## Ezaugarri batzuk
### Sistema fonetikoa

Bokalak :
| | Aurrekoa | Erdikoa | Atzekoa |
| Bokal itxiak | i | | u |
| Bokal Erdiak | e | | o |
| Bokal irekia | | a | |

## Hiztegia
### Zenbakiak

| jun kab' oxeb' kaneb' oyeb' waqeb' uqeb' waxaqeb' b'aloneb' lajoneb' usluk'eb' kab'lajoneb' oxlajuneb' kanlajoneb' holajoneb' waqlajoneb' uqlajoneb' waxaqlajoneb' balonlajuneb' junk'al | jun skak'al kab' skak'al oxeb' skak'al kaneb' skak'al oyeb skak'al waqeb' skak'al uqeb' skak'al waxaqeb' skak'al b'aloneb' skak'al lajoneb' skak'al usluk'eb' skak'al kab'lajoneb' skak'al oxlajuneb' skak'al kanlajoneb' skak'al holajoneb' skak'al waqlajoneb' skak'al uqlajoneb' skak'al waxaqlajoneb' skak'al balonlajuneb' skak'al kak'al | 60 oxk'al 3x20 80 kank'al 100 ok'al 120 waqk'al 140 uqk'al 160 waxaqk'al 180 balonlajonk'al 200 lajunk'al 400 junk'alwinaq 800 kak'alwinaq 2000 ok'alwinaq |

## Enlaces externos

* , Academia de Lenguas Mayas de Guatemala [ALMG] delakoaren weborria.

## Kanpo estekak

* Datuak: Q35551
# Kankakee (Illinois)

Kankakee Illinoiseko hiri bat da. Kankakee konderrian kokatua dago. 2010ean 27.537 biztanle zituen, 36,61 kilometro koadrotan banatuta.

## Ikus, gainera

* Kankakee konderria

## Kanpo estekak

* Datuak: Q578351
* Multimedia: Kankakee, Illinois / Q578351
# Kankakee udalerria, Jasper konderria (Indiana)

Kankakee udalerria Ameriketako Estatu Batuetako Indiana estatuko udalerri bat da, Jasper konderrian. Azken zentsuaren arabera 913 biztanle zituen, 25.97 milia karratu (67.3 km$^2$) eremuan.

## Ekonomia

2020ko zentsuaren arabera, Kankakee udalerriak 309 etxebizitza zeuden. Per capita diru-sarrerak 27.838 estatubatuar dolar ziren.

## Kanpo estekak

* Datuak: Q7995650
# Kanji

Kanji (japonieraz: 漢字, "Han karakterea") egungo japoniera idazteko erabiltzen diren karaktere txinatarrak dira, hiraganaz (ひらがな, 平仮名), katakanaz (カタカナ, 片仮名), zenbaki arabiarrez eta latindar alfabetoaz gain (Rōmaji izenaz ezaguna). Horiekin batera, Matematikako eta Fisikako nazioarteko zenbait sinbolotarako, greziar alfabetoa ere erabiltzen da.
Japonieraren finkatze prozesuan, alfabeto silabikoa garatzeaz gain, txinatar ideogramak hartu zituzten: horrela, japoniera idazteko hiru sistema nagusietariko bat bilakatu zen, hiragana eta katakanarekin batera. Kanjiak kontzeptuak adierazteko erabiltzen dituzte: bakoitzak bere esanahia du eta hitzaren erroa da. Hari lotuta, hitz-elkarketak, eratorpenak, aditzen konjugazioa-eta egiten dira, kana biak (batez ere hiragana) metatuz. Gisa horretan, japonierak bere idazkera-sistema sortu zuen. Prozesua III. mendearen inguruan hasi zen. Japonian eta Taiwanen zenbait karaktere erabiltzen dira, Txinako Herri Errepublikan — 1960ko hamarkadan Iraultza Kulturalaren ondorioz— jadanik erabiltzen ez direnak.

## Adibideak

Hona hemen adibide batzuk: irakurketa bereziak parentesi artean doaz.

## Erreferentziak

* 1 2 DeFrancis, John, "The Chinese Language. Facts and Fantasy", University of Hawaii Press, Honolulu, 1990, passim. ISBN 0-8248-1068-6.
* ↑ Hadamitzky, W., and Spahn, M., (1981) Kanji and Kana, Boston: Tuttle
* ↑ Unger, J. Marshall (1996). "Literacy and Script Reform in Occupation Japan: Reading Between the Lines". ISBN 0-19-510166-9
* ↑ Morohashi Tetsuji, 大漢和辞典/Daikanwajiten 1984-1986. Tokio: Taishukan

## Ikus, gainera

* Japoniera
* Kana (japoniera)
* Jōyō kanji
* Kyōiku kanji
* Jimeiyō kanji
* Kanjien erroak
* Rōmaji

## Kanpo estekak

* Datuak: Q82772
* Multimedia: Kanji / Q82772
# Kanjizai-ji

Kanjizai-ji (japonieraz: 観自在寺) , Japoniako Ainan herrian dagoen tenplu budista bat da, Shikokuko erromesbidean dagoena. Tenpluan gurtzen den irudia Yakushi Nyorai da.

## Historia

Diotenez 807an Kūkai monjeak herria bisitatu eta hiru estatua egin zituen Heizei enperadorearen omenez; Yakushi Nyorai (本尊薬師如来), Wakihutsu Amida-Nyorai (脇仏阿弥陀如来) eta Jūichimen Kanzenon (十一面観世音).
Estatua bikainak izanik Heizei enperadorea eta ondoren Saga enperadorea urtero etorri ziren tenplura.
Shikokuko erromesbidean dagoen 40. tenplua da.

## Eraikinak

Eraikin nagusiaz gain aipatzekoa da Houshūden-Hakkakudou (宝聚殿八角堂) eraikina. Zoriaren zazpi jainkoen omenezko tenplua da eta Benzaiten (弁財天) jainkosak zaintzen du. Jainkosa hau artisau eta altxorren jainkosa da eta desastre naturaletatik babestu eta uzta oparoak ekartzen ditu.

## Iruditegia

* Eraikin nagusia.
* Houshūden-Hakkakudou eraikina.
* Zodiakoaren estatuak.

## Ikus, gainera

* Shikokuko erromesbidea

## Kanpo estekak

* (Japonieraz) Webgune ofiziala
* Datuak: Q3192685
* Multimedia: Kanjizai-ji / Q3192685
# Joan Puigcercós

Joan Puigcercós i Boixassa (1966ko abenduaren 2a, Ripoll, Girona) pentsakera independentista eta errepublikarra duen kataluniar politikaria da. Esquerra Republicana de Catalunya alderdiko kidea da eta 2008. urtetik aurrera baita bere presidentea ere.

## Kanpo estekak

* Joan Puigcercósen blog pertsonala (Katalanez)
* Datuak: Q3320335
* Multimedia: Joan Puigcercós / Q3320335
# Joan Ramirez Arellanokoa Gaztea

Joan Ramirez Arellanokoa Gaztea (?- Aljubarrotako gudua, 1385eko abuztuaren 14a) nafar-gaztelar noblea izan zen, Deikaztelu, Valtierra, Arriatzu eta Mendinuetako jauna izandakoa.
Joan Ramirez Arellanokoa Zaharra eta Venantzia Branc gurasoak zituen. 1365eko apirilaren 13an Karlos II.a Nafarroakoak handiki izendatu zuen. 1366 eta 1375 artean Gaztelako Adelantado Nagusiaren alaba zen Teresa Manrique ezkondu zuen. Nahiz eta 1376an Valtierra eta 1377an Arriatzu eta Mendietako jaurerriak eman zizkion, 1378an Joan Gaztelakoarekin zegoen honek Nafarroa inbaditu zuenean. Saldukeria honen ondorioz, Nafarroan zituen ondasun guztiak konkistatu zizkioten.
1383–1385eko Krisialdian gaztelarren alde parte hartu zuen, Aljubarrotako guduan hil arte.

## Erreferentziak

* ↑ González Crespo, Esther. (1982). Los Arellano y el señorío de los Cameros en la Baja Edad Media. in: En la España medieval. Madril: Madrilgo Complutense Unibertsitatea, 405 or. ISSN 0214-3038..
* ↑ Diago Hernando, Máximo. (2003). «Un noble entre tres reinos en la España del siglo XIV: Juan Ramírez de Arellano» Vianako Printze Erakundea (Iruñea) (230): 523-556. ISSN 0032-8472..
* Datuak: Q19276331